ddrg/super_eurlex huggingface dataset:
Puoltava lausunto N:o 1/2001 - Neuvoston Euroopan hiili- ja teräsyhteisön perustamissopimuksen 55 artiklan 2 kohdan c alakohdan nojalla antama



Virallinen lehti nro C 192 , 10/07/2001 s. 0007 - 0007



Puoltava lausunto N:o 1/2001 Neuvoston Euroopan hiili- ja teräsyhteisön perustamissopimuksen 55 artiklan 2 kohdan c alakohdan nojalla antama (2001/C 192/04) Euroopan komissio pyysi 21. maaliskuuta 2001 päivätyllä kirjeellä Euroopan hiili- ja teräsyhteisön perustamissopimuksen 55 artiklan 2 kohdan c alakohdan mukaisesti neuvoston puoltavaa lausuntoa taloudellisen tuen myöntämisestä teräkseen liittyville teknisille tutkimushankkeille ja pilotti-/esittely- tai hyödyntämishankkeille. Neuvosto antoi komission pyytämän puoltavan lausunnon istunnossaan 27. ja 28. kesäkuuta 2001.
Puoltava lausunto N:o 5/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla



Virallinen lehti nro C 152 , 26/06/2002 s. 0015 - 0015



Puoltava lausunto N:o 5/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla (2002/C 152/07) Neuvosto antoi komission pyynnöstä 17. kesäkuuta 2002 puoltavan lausunnon päätöksistä, jotka komissio aikoo tehdä - tiettyjen terästuotteiden kauppaa koskevan Euroopan hiili- ja teräsyhteisön ja Kazakstanin tasavallan hallituksen välisen sopimuksen tekemisestä, - Kazakstanista tuotavia tiettyjä terästuotteita koskevien tiettyjen rajoitusten hallinnoinnista.
Puoltava lausunto N:o 4/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla



Virallinen lehti nro C 152 , 26/06/2002 s. 0015 - 0015



Puoltava lausunto N:o 4/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla (2002/C 152/06) Neuvosto antoi komission pyynnöstä 17. kesäkuuta 2002 puoltavan lausunnon päätöksistä, jotka komissio aikoo tehdä - tiettyjen terästuotteiden kauppaa koskevan Euroopan hiili- ja teräsyhteisön ja Venäjän federaation hallituksen välisen sopimuksen tekemisestä, - Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista.
Puoltava lausunto N:o 6/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla



Virallinen lehti nro C 152 , 26/06/2002 s. 0015 - 0015



Puoltava lausunto N:o 6/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla (2002/C 152/08) Neuvosto antoi komission pyynnöstä 17. kesäkuuta 2002 puoltavan lausunnon päätöksistä, jotka komissio aihoo tehdä - tiettyjen terästuotteiden kauppaa koskevan Euroopan hiili- ja teräsyhteisön ja Ukrainan hallituksen välisen sopimuksen tekemisestä, - Ukrainasta tuotavia tiettyjä terästuotteita koskevien tiettyjen rajoitusten hallinnoinnista.
Puoltava lausunto N:o 3/2002, jonka neuvosto on antanut Euroopan hiili- ja teräsyhteisön perustamissopimuksen 55 artiklan 2 kohdan c alakohdan nojalla



Virallinen lehti nro C 052 , 27/02/2002 s. 0008 - 0008



Puoltava lausunto N:o 3/2002, jonka neuvosto on antanut Euroopan hiili- ja teräsyhteisön perustamissopimuksen 55 artiklan 2 kohdan c alakohdan nojalla (2002/C 52/07) Euroopan komissio pyysi 15. tammikuuta 2002 päivätyllä kirjeellään neuvoston puoltavaa lausuntoa Euroopan hiili- ja perustamissopimuksen 55 artiklan 2 kohdan c alakohdan nojalla komission päätösehdotuksesta, joka koskee taloudellisen tuen myöntämistä 62:lle teräkseen liittyvälle tekniselle tutkimushankkeelle ja 9:lle pilotti-/esittely- tai hyödyntämishankkeelle. Neuvosto antoi pyydetyn puoltavan lausunnon istunnossaan 18. helmikuuta 2002.
Puoltava lausunto N:o 1/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla



Virallinen lehti nro C 033 , 06/02/2002 s. 0020 - 0020



Puoltava lausunto N:o 1/2002, jonka neuvosto on antanut Euroopan hiili- ja teräsyhteisön perustamissopimuksen 95 artiklan nojalla (2002/C 33/12) Neuvosto antoi komission pyynnöstä 28. tammikuuta 2002 puoltavan lausunnon luonnoksesta komission päätökseksi Euroopan hiili- ja teräsyhteisön kannan vahvistamisesta sekakomiteassa, joka on perustettu Euroopan hiili- ja teräsyhteisön ja Turkin tasavallan välisellä Euroopan hiili- ja teräsyhteisön perustamissopimuksen soveltamisalaan kuuluvien terästuotteiden kaupasta tehdyllä sopimuksella.
Belgian kuningaskunnan aloite neuvoston päätöksen tekemiseksi Europolin henkilöstöön sovellettavien peruspalkkojen ja lisien mukauttamisesta



Virallinen lehti nro C 374 , 29/12/2001 s. 0070 - 0071



Belgian kuningaskunnan aloite neuvoston päätöksen tekemiseksi Europolin henkilöstöön sovellettavien peruspalkkojen ja lisien mukauttamisesta (2001/C 374/12) EUROOPAN UNIONIN NEUVOSTO ottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä(1) (jäljempänä henkilöstösäännöt) ja erityisesti niiden 44 artiklan, Belgian kuningaskunnan tekemän aloitteen, Euroopan parlamentin lausunnon(2), ja sen, että Europolin hallintoneuvosto on tarkistanut Europolin työntekijöiden palkkausta, sekä ottaa huomioon, että: (1) Edellä mainitussa hallintoneuvoston suorittamassa tarkistuksessa on otettu huomioon Alankomaiden elinkustannuksissa tapahtuneet muutokset ja muutokset jäsenvaltioiden julkishallinnon palkoissa sekä Europolin palvelukseenottotarpeet. (2) Mainitun tarkistuksen perusteella 5,2 prosentin lisäys palkkaukseen olisi aiheellinen vuoden 2001 heinäkuun 1. päivän ja vuoden 2002 heinäkuun 1. päivän välisenä aikana. (3) Neuvosto päättää yksimielisesti Europolin työntekijöiden peruspalkkojen ja lisien mukauttamisesta kyseisen tarkistuksen perusteella, JA ON PÄÄTTÄNYT SEURAAVAA: 1 artikla Henkilöstösääntöjä muutetaan seuraavasti: 1. 1. heinäkuuta 2001 lähtien: a) korvataan 45 artiklassa oleva peruskuukausipalkkojen taulukko seuraavalla: >TAULUKON PAIKKA> b) korvataan 59 artiklan 3 kohdassa oleva summa 863,50 euroa 908,40 eurolla: c) korvataan 59 artiklan 3 kohdassa oleva summa 1727,00 euroa 1816,80 eurollla d) korvataan 60 artiklan 1 kohdassa oleva summa 230.27 euroa 242,24 eurolla e) korvataan liitteen 5 2 artiklan 1 kohdassa oleva summa 240,73 euroa 253,25 eurolla f) korvataan liitteen 5 3 artiklan 1 kohdassa oleva summa 10466,65 euroa 11010,92 eurolla g) korvataan liitteen 5 3 artiklan 1 kohdassa olvea summa 2355,00 euroa 2477,46 eurolla h) korvataan liitteen 5 3 artiklan 2 kohdassa oleva summa 14129,98 euroa 14864,74 eurolla i) korvataan liitteen 5 4 artiklan 1 kohdassa oleva summa 1046,66 euroa 1101,09 eurolla j) korvataan liitteen 5 4 artiklan 1 kohdassa oleva summa 785,01 euroa 825,83 eurolla k) korvataan liitteen 5 4 artiklan 1 kohdassa oleva summa 523,33 euroa 550,54 eurolla l) korvataan liitteen 5 4 artiklan 1 kohdassa oleva summa 418,66 euroa 440,43 eurolla m) korvataan liitteen 5 5 artiklan 3 kohdassa oleva summa 1477,05 euroa 1553,86 eurolla n) korvataan liitteen 5 5 artiklan 3 kohdassa oleva summa 1969,41 euroa 2071,82 eurolla o) korvataan liitteen 5 5 artiklan 3 kohdassa oleva summa 2461,76 euroa 2589,77 eurolla. 2. Siitä päivästä lähtien, jona tämä päätös tulee voimaan: - korvataan liitteen 5 7 artiklan 3 kohdassa oleva summa 0,22 euroa 0,23 eurolla. 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan sitä päivää seuraavana päivänä, jona se on tehty. Tehty Brysselissä ... Neuvoston puolesta Puheenjohtaja ... (1) EYVL C 26, 30.1.1999, s. 23. (2) EYVL ...
Ruotsin kuningaskunnan aloite neuvoston päätöksen tekemiseksi Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehdyn päätöksen muuttamisesta



Virallinen lehti nro C 225 , 10/08/2001 s. 0010 - 0010



Ruotsin kuningaskunnan aloite neuvoston päätöksen tekemiseksi Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehdyn päätöksen muuttamisesta (2001/C 225/04) EUROOPAN UNIONIN NEUVOSTO, joka ottaa huomioon yleissopimuksen Euroopan poliisiviraston perustamisesta (Europol-yleissopimus)(1) ja erityisesti sen 43 artiklan 3 kohdan ja yleissopimuksen liitteen, ottaa huomioon Ruotsin kuningaskunnan aloitteen, ottaa huomioon Euroopan parlamentin lausunnon, ottaa huomioon Europolin hallintoneuvostossa käydyt keskustelut, sekä katsoo seuraavaa: (1) Neuvosto laajensi 29 päivänä huhtikuuta 1999 tekemällään päätöksellä(2) Europolin toimeksiantoa kyseisessä päätöksessä määriteltyyn rahan ja maksuvälineiden väärentämisen torjuntaan. (2) Neuvosto teki 29 päivänä toukokuuta 2000 puitepäätöksen 2000/383/YOS rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä(3). (3) Määritelmä, joka on vahvistettu 29 päivänä huhtikuuta 1999 tehdyn päätöksen 2 artiklassa, olisi mukautettava edellä mainittuun puitepäätökseen, ON PÄÄTTÄNYT SEURAAVAA: 1 artikla Korvataan 29 päivänä huhtikuuta 1999 tehdyn päätöksen 2 artikla seuraavasti: " 2 artikla 'Rahan väärentämisellä' tarkoitetaan rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä 29 päivänä toukokuuta 2000 tehdyn puitepäätöksen 3, 4 ja 5 artiklassa tarkoitettuja toimia(4).". 2 artikla Tätä päätöstä noudatetaan sitä päivää seuraavasta päivästä, jona se tehdään. Tehty ... Neuvoston puolesta Puheenjohtaja ... (1) EYVL C 316, 27.11.1995, s. 1, suomenkielinen versio sellaisena kuin se on oikaistuna (EYVL C 301, 30.9.1998). (2) EYVL C 149, 28.5.1999, s. 16. (3) EYVL L 140, 14.6.2000, s. 1. (4) EYVL L 140, 14.6.2000, s. 1.
Ruotsin kuningaskunnan aloite neuvoston puitepäätöksen tekemiseksi rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä 29 päivänä toukokuuta 2000 tehdyn neuvoston puitepäätöksen 2000/383/YOS muuttamisesta



Virallinen lehti nro C 225 , 10/08/2001 s. 0009 - 0009



Ruotsin kuningaskunnan aloite neuvoston puitepäätöksen tekemiseksi rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä 29 päivänä toukokuuta 2000 tehdyn neuvoston puitepäätöksen 2000/383/YOS muuttamisesta (2001/C 225/03) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 31 artiklan e alakohdan ja 34 artiklan 2 kohdan b alakohdan, ottaa huomioon Ruotsin kuningaskunnan aloitteen, ottaa huomioon Euroopan parlamentin lausunnon, sekä katsoo seuraavaa: (1) Neuvosto teki 29 päivänä toukokuuta 2000 puitepäätöksen 2000/383/YOS rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä(1). (2) Puitepäätöksen 2000/383/YOS mukaisia toimenpiteitä olisi täydennettävä säännöksellä rikoksen uusimisen huomioon ottamisesta puitepäätöksessä tarkoitettujen rikosten osalta, ON PÄÄTTÄNYT SEURAAVAA: 1 artikla Lisätään puitepäätökseen 2000/383/YOS artikla seuraavasti: " 9a artikla Rikoksen uusiminen Kunkin jäsenvaltion on hyväksyttävä rikoksen uusimisen periaate kansallisessa lainsäädännössään voimassa olevin edellytyksin ja tunnustettava samoin edellytyksin, että toisen jäsenvaltion jostakin tämän puitepäätöksen 3-5 artiklassa tai yleissopimuksen 3 artiklassa tarkoitetusta rikoksesta antamat lopulliset tuomiot aiheuttavat sen, että kyse on tällaisesta rikoksen uusimisesta siitä riippumatta, minkä rahan väärentämisestä on kyse.". 2 artikla Täytäntöönpano 1. Jäsenvaltioiden on toteutettava tämän puitepäätöksen noudattamisen edellyttämät toimenpiteet viimeistään 31 päivänä joulukuuta 2002. 2. Jäsenvaltioiden on viimeistään 31. päivänä joulukuuta 2002 toimitettava neuvoston pääsihteeristölle, komissiolle ja Euroopan keskuspankille kirjallisina säännökset, jotka ne ovat antaneet tämän puitepäätöksen mukaisten velvoitteidensa saattamiseksi osaksi kansallista lainsäädäntöään. 3 artikla Voimaantulo Tämä puitepäätös tulee voimaan päivänä, jona se julkaistaan virallisessa lehdessä. Tehty Brysselissä, ... Neuvoston puolesta Puheenjohtaja ... (1) EYVL L 140, 14.6.2000, s. 1.
Belgian kuningaskunnan ja Ruotsin kuningaskunnan aloite neuvoston päätöksen tekemiseksi Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn



Virallinen lehti nro C 176 , 21/06/2001 s. 0026 - 0026



Belgian kuningaskunnan ja Ruotsin kuningaskunnan aloite neuvoston päätöksen tekemiseksi Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn (2001/C 176/05) EUROOPAN UNIONIN NEUVOSTO, joka ottaa huomioon yleissopimuksen Euroopan poliisiviraston perustamisesta (Europol-yleissopimus)(1) ja erityisesti sen 2 artiklan 2 kohdan, ottaa huomioon Belgian kuningaskunnan ja Ruotsin kuningaskunnan aloitteen, ottaa huomioon Euroopan parlamentin lausunnon, ottaa huomioon Europolin hallintoneuvoston suorittaman tämän asian valmistelun erityisesti sen Europolin talousarviota ja henkilöstöä koskevien vaikutusten osalta, sekä katsoo seuraavaa: (1) Eräs unionin tavoitteista on antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä. (2) Europol-yleissopimuksen puitteissa toteutettava yhteistyö tehostuisi, jos Europol voisi tietyillä ensisijaisiksi vahvistetuilla aloilla suorittaa tehtäviään kaikenlaisen Europol-yleissopimuksen liitteessä luetellun kansainvälisen järjestäytyneen rikollisuuden osalta. ON PÄÄTTÄNYT SEURAAVAA: 1 artikla Europolille annetaan tehtäväksi käsitellä Europol-yleissopimuksen liitteessä lueteltuja törkeitä kansainvälisen rikollisuuden muotoja. 2 artikla 1. Neuvosto vahvistaa hallintoneuvoston ehdotuksesta yksimielisesti ne kansainvälisen rikollisuuden törkeät muodot, joille annetaan toiminnassa etusija. 2. Johtaja tiedottaa säännöllisesti hallintoneuvostolle toiminnasta näillä ensisijaisilla aloilla. 3. Europol-yleissopimuksen 28 artiklan 10 kohdan ensimmäisen alakohdan 1 alakohdassa tarkoitetussa yleiskertomuksessa Europolin toiminnasta tuodaan nimenomaisesti esille nämä ensisijaiset alat ja niillä toteutetut toimet. 3 artikla 1. Tämä päätös tulee voimaan 1 päivänä tammikuuta 2002. 2. Kumotaan Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehty neuvoston päätös(2) päivästä tammikuuta 2002. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä ... Neuvoston puolesta Puheenjohtaja ... (1) EYVL C 316, 27.11.1995, s. 2 suomenkielinen toisinto sellaisena kuin se on oikaistuna julkaistu kokonaisuudessaan uudelleen (EYVL C 301, 30.9.1998, s. 9). (2) EYVL C 149, 28.5.1999, s. 16.
Ruotsin kuningaskunnan aloite neuvoston päätöksen tekemiseksi Europolin henkilöstön peruspalkkojen ja lisien mukauttamisesta



Virallinen lehti nro C 114 , 19/04/2001 s. 0005 - 0006



Ruotsin kuningaskunnan aloite neuvoston päätöksen tekemiseksi Europolin henkilöstön peruspalkkojen ja lisien mukauttamisesta (2001/C 114/05) EUROOPAN UNIONIN NEUVOSTO, joka ottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä(1), jäljempänä "henkilöstösäännöt", ja erityisesti niiden 44 artiklan, ottaa huomioon Ruotsin kuningaskunnan aloitteen, ottaa huomioon Euroopan parlamentin lausunnon, ottaa huomioon Europolin hallintoneuvoston suorittaman Europolin työntekijöiden palkkauksen tarkistuksen, sekä katsoo seuraavaa: (1) Edellä mainitussa hallintoneuvoston suorittamassa tarkistuksessa on otettu huomioon Alankomaiden elinkustannuksissa tapahtuneet muutokset, muutokset jäsenvaltioiden julkishallinnon palkoissa sekä Europolin palvelukseenottotarpeet. (2) Tämän tarkistuksen perusteella palkkausta on syytä korottaa 2,5 prosentilla 1 päivän heinäkuuta 2000 ja 1 päivän heinäkuuta 2001 välisen ajan osalta. (3) Neuvoston on yksimielisesti päätettävä Europolin työntekijöiden peruspalkkojen ja lisien mukauttamisesta kyseisen tarkistuksen perusteella, ON PÄÄTTÄNYT SEURAAVAA: 1 artikla Muutetaan henkilöstösääntöjä seuraavasti: 1. 1 päivästä heinäkuuta 2000: a) korvataan henkilöstösääntöjen 45 artiklassa oleva kuukausittaisten peruspalkkojen taulukko seuraavasti: >TAULUKON PAIKKA> b) korvataan 59 artiklan 3 kohdassa oleva määrä "842,44 euroa" määrällä "863,50 euroa"; c) korvataan 59 artiklan 3 kohdassa oleva määrä "1684,88 euroa" määrällä "1727,00 euroa"; d) korvataan 60 artiklan 1 kohdassa oleva määrä "224,65 euroa" määrällä "230,27 euroa"; e) korvataan liitteessä 5 olevan 2 artiklan 1 kohdassa oleva määrä "234,86 euroa" määrällä "240,73 euroa"; f) korvataan liitteessä 5 olevan 3 artiklan 1 kohdassa oleva määrä "10211,37 euroa" määrällä "10466,65 euroa"; g) korvataan liitteessä 5 olevan 3 artiklan 1 kohdassa oleva määrä "2297,56 euroa" määrällä "2355,00 euroa"; h) korvataan liitteessä 5 olevan 3 artiklan 2 kohdassa oleva määrä "13785,35 euroa" määrällä "14129,98 euroa"; i) korvataan liitteessä 5 olevan 4 artiklan 1 kohdassa oleva määrä "1021,12 euroa" määrällä "1046,66 euroa"; j) korvataan liitteessä 5 olevan 4 artiklan 1 kohdassa oleva määrä "765,86 euroa" määrällä "785,01 euroa"; k) korvataan liitteessä 5 olevan 4 artiklan 1 kohdassa oleva määrä "510,57 euroa" määrällä "523,33 euroa"; l) korvataan liitteessä 5 olevan 4 artiklan 1 kohdassa oleva määrä "408,45 euroa" määrällä "418,66 euroa". 2. Päivästä, josta tätä päätöstä noudatetaan: - korvataan liitteessä 5 olevan 7 artiklan 3 kohdassa oleva määrä "0,21 euroa" määrällä "0,22 euroa". 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tätä päätöstä noudatetaan sitä päivää seuraavasta päivästä, jona se tehdään. Tehty ... Neuvoston puolesta Puheenjohtaja ... (1) EYVL C 26, 30.1.1999, s. 23.
1.

Europol suorittaa Europol-yleissopimuksen (1) mukaisen tavoitteensa puitteissa euron väärentämisen osalta seuraavat vuoden 1929 Geneven yleissopimuksen 12—15 artiklassa tarkoitetut keskustoimiston tehtävät. 1.1 Europoliin keskitetään ja se käsittelee Europol-yleissopimuksen mukaisesti kaikki tiedot, jotka saattavat helpottaa euron väärentämisen tutkintaa, ehkäisemistä ja torjuntaa, ja Europol toimittaa kyseiset tiedot viipymättä EU:n jäsenvaltioiden keskustoimistoille. 1.2 Europol-yleissopimuksen ja erityisesti sen 18 artiklan ja asiaa koskevien neuvoston säädösten (2) mukaisesti Europol on suoraan yhteydessä kolmansien maiden keskustoimistoihin tämän ilmoituksen 1.3, 1.4 ja 1.5 kohdassa mainittujen tehtävien suorittamiseksi. 1.3 Europol toimittaa aiheellisiksi katsomissaan tapauksissa kolmansien maiden keskustoimistoille mitätöidyt näytekappaleet aidoista euroista. 1.4 Europol ilmoittaa kolmansien maiden keskustoimistoille säännöllisesti tarvittavat yksityiskohtaiset tiedot liikkeeseen lasketuista uusista rahoista ja liikkeestä poistetuista rahoista. 1.5 Lukuun ottamatta puhtaasti paikallisia tapauksia Europol ilmoittaa aiheellisiksi katsomissaan tapauksissa kolmansien maiden keskustoimistoille seuraavat asiat: — paljastuneet väärät tai väärennetyt eurorahat. Väärennöstä koskevaan ilmoitukseen on liitettävä yksinomaan sen laitoksen antama tekninen kuvaus väärennöksestä, jonka seteleitä on väärennetty. Valokuvajäljennös tai, jos mahdollista, näytekappale väärennetystä setelistä olisi toimitettava. Kiireellisissä tapauksissa asianosaisille keskustoimistoille voidaan luottamuksellisesti lähettää poliisiviranomaisten laatima ilmoitus ja lyhyt kuvaus, sanotun kuitenkaan rajoittamatta edellä mainitun ilmoituksen ja teknisen kuvauksen toimittamista. — yksityiskohtaiset tiedot paljastuneista väärennöksistä ja siitä, onko kaikki liikkeeseen lasketut väärennökset saatu takavarikoitua. 1.6 Jäsenvaltioiden keskustoimistona toimiva Europol osallistuu Geneven yleissopimuksen 15 artiklan mukaisesti euron väärentämistä käsitteleviin konferensseihin. 1.7 Jos Europol ei pysty hoitamaan 1.1—1.6 kohdassa määritettyjä tehtäviä Europol-yleissopimuksen mukaisesti, toimivalta säilyy jäsenvaltioiden kansallisilla keskustoimistoilla.
4.

Tarkkojen ja ajantasaisten tietojen ja tiedustelutietojen pikainen saanti on ratkaisevan tärkeää erityisesti alueella, jolta sisäiset rajatarkastukset on poistettu, jotta lainvalvontaviranomaiset voivat tuloksellisesti paljastaa, ehkäistä ja tutkia rikoksia tai rikollisia toimia. Koska terroristit ja muut vakavat rikolliset toimivat salaa, heitä on valvottava ja terroristeiksi epäiltyjä henkilöitä koskevia tietoja on vaihdettava erityisen nopeasti.
Irlannin aloite neuvoston säädöksen antamiseksi Europolin henkilöstösääntöjen muuttamisesta



Virallinen lehti nro C 034 , 07/02/2004 s. 0014 - 0014



Irlannin aloite neuvoston säädöksen antamiseksi Europolin henkilöstösääntöjen muuttamisesta (2004/C 34/13) EUROOPAN UNIONIN NEUVOSTO, joka ottaa huomioon Euroopan poliisiviraston perustamisesta tehdyn yleissopimuksen (Europol-yleissopimus)(1) ja erityisesti sen 30 artiklan 3 kohdan, ottaa huomioon Irlannin aloitteen, ottaa huomioon Euroopan parlamentin lausunnon, ottaa huomioon Europolin hallintoneuvoston lausunnon, sekä katsoo seuraavaa: (1) Europolin työntekijöihin sovellettavia henkilöstösääntöjä (jäljempänä "henkilöstösäännöt"), sellaisina kuin ne on vahvistettu 3 päivänä joulukuuta 1998 annetulla neuvoston säädöksellä(2), olisi muutettava erityisesti matkoja koskevien menettelytapojen parantamiseksi. (2) Neuvoston asiana on vahvistaa yksimielisesti Europolin henkilöstöön sovellettavat yksityiskohtaiset säännöt ja niihin myöhemmin tehtävät muutokset, ON ANTANUT TÄMÄN SÄÄDÖKSEN: 1 artikla Muutetaan henkilöstösäännöt seuraavasti: 1. Lisätään 56 artiklaan seuraava kohta: "8. Europol voi henkilöstökomiteaa kuultuaan ottaa ylimääräisen sairausvakuutuksen, joka on pakollinen kaikille työntekijöille. Työntekijä maksaa lisävakuutusturvan edellyttämän vakuutusmaksun kokonaan." 2. Korvataan liitteessä 5 oleva 9 artikla seuraavasti: " 9 artikla 1. Työntekijällä, joka matkustaa virka-asioissa (jäljempänä 'virkamatka') ja jolla on matkamääräys, on oikeus virkamatkakulujen korvaukseen. 2. Matkamääräyksessä ilmoitetaan virkamatkan todennäköinen kesto, jonka perusteella lasketaan työntekijälle mahdollisesti maksettava päivärahan sekä matka- ja majoituskulujen ennakko. 3. Työntekijän on ilmoitettava Europolille mahdollisista kolmannelta osapuolelta virkamatkansa yhteydessä rahana tai luontoisetuina saamistaan korvauksista. Ne vähennetään korvauksista, joihin työntekijä olisi muutoin oikeutettu. 4. Hallintoneuvosto vahvistaa johtajan ehdotuksen perusteella virkamatkakuluja ja niiden korvaamista koskevat yksityiskohtaiset säännöt." 3. Poistetaan liitteessä 5 olevat 10, 11, 12, 13, ja 14 artikla. 4. Liitteessä 5 olevat 15 ja 16 artikla numeroidaan uudelleen 10 ja 11 artiklaksi. 2 artikla Tämä säädös tulee voimaan sitä päivää seuraavana päivänä, jona se annetaan. 3 artikla Tämä säädös julkaistaan Euroopan unionin virallisessa lehdessä. Tehty Brysselissä, ... Neuvoston puolesta Puheenjohtaja (1) EYVL C 316, 27.11.1995, s. 2. Yleissopimus sellaisena kuin se on viimeksi muutettuna 27. marraskuuta 2003 tehdyllä pöytäkirjalla (EUVL C 2, 6.1.2004, s. 3). (2) EYVL C 26, 30.1.1999, s. 23. Säädös sellaisena kuin se on viimeksi muutettuna 19. joulukuuta 2002 annetulla säädöksellä (EYVL C 24, 31.1.2003. s. 1).